ТЕХНИЧКО – ЕКОНОМСКЕ КАРАКТЕРИСТИКЕ СРЕДСТАВА У ИНТЕГРАЛНОМ ТРАНСПОРТУ

Трећа револуција у транспорту испољава се у новој техници и технологији у систему транспортног ланца.

Увођењем стандардизованих товарно-транспортних једницина постиже се следеће:

* остварују се унифицирана техничка рјешења жељезничких, друмских и других возила
* коришћењем великих товарних јединица смањује се претовар
* елиминишу се класична складишта
* примјеном контејнера и измјењивих транспортних судова широко се примјењују стандардизовани претоварни уређаји
* скраћује се вријеме претоварних операција 40 пута
* скраћује се вријеме доставе робе, а то ослобађа дио обртних средстава привреде
* смањује се оштећење робе у процесу превоза

Примјена контејнера, трансконтејнера и осталих облика интегралног транспорта отвара „ трећу епоху '' у развоју система транспорта.

Савремена привредна производња и потрошња робе су све зависније од савремене технологије саобраћаја и њеног функционисања.

Избор средстава у транспорту

Прво, треба омогућити избор транспортног средства из расположивог возног парка радне организације које ће својим карактеристикама омогућити оптимални транспортни ефекат.

Потребно је да за сваку групу товарних јединица у радној организацији буде формиран редослед погодности возила из постојећег возног парка.

Друго, треба видјети да ли се транспортна средства могу модификовати, али се претходно мора направити обавезна анализа економичности те модификације.

Многи фактори утичу на избор транспортног средства, нпр. постоје разне врсте палета и контејенера различитих намјена, димензија и конструкције.

Затим су различити услови утовара и истовара.

Друмска транспортна средства треба анализирати на основу:

* смјештајних карактеристика товарног простора и носивости
* прилагођености товарног простора робним операцијама возних и маневарских каратеристика возила
* могућност повезивања и учвршћивања терета

Роба у сандуку може бити смјештена на возила на различите начине, што зависи од димензија возила и палета.

Робно – транспортни системи

Најважнију улогу у повећању квалитета система управљања превоза робе има избор правца и метода усавршавања постојећих система.

Укупан транспорт се, према намјени, дијели на:

* робни
* путнички

Робни транспорт

За робни транспорт је важно његово мјесто у материјалној производњи:

* у сфери производње
* у сфери кретања

За успјешан транспорт морају се анализирати и следећи елементи:

* превозни процес
* транспортни процес
* процес доставе

Превозни процес

Превозни процес обухвата утоварне операције код пошиљаоца, премјештање робе и истоварне операције код корисника.

Транспортни процес

Транспортни процес укључује у себе све видове транспорта.

Процес доставе

За успјешну доставу робе мора се водити рачуна о три елемента:

* произвођачу ( пошиљаоцу )
* транспорту
* кориснику ( примаоцу )

Произвођач припрема робу за превоз, складишти је, пакује и утоварује.

Транспорт укључује у себе припрему и пријем транспортних средстава.

Корисник истовара робу, међускладишти, распоређује и диже.

Taрифе у интегралном транспорту

Тарифе су врло важан елемент у формирању цијене коштања производа и врло често су пресудне за успјешан пласман робе на тржишту.

Саобраћајне тарифе су везане за ниво транспортних трошкова.

Транспортни трошкови зависе од неколико елемената. Основни елементи су:

* тежина
* врста робе
* удаљеност превоза

Врста робе је такође битан елемент и он је везан за почетно-завршне опције и за средство којим се обавља превоз.

Информатика

Интензиван развој свјетске трговине изазвао је технолошку револуцију у транспорту.

Примјер компјутерске обраде у Europe Contanier Terminatu (ECT)

Када контејнери стигну у контејнерски терминал, буши се сноп картица. Потребни детаљи ваде се из докумената које предају агенти и царинарница.

Једна картица служи као контејнерска водећа картица. Она прати контејнер при транспорту на терминалу.

У компјутеру се налазе информације о:

* товарним листовима
* царинским документима
* фактурама
* систему ускладиштења
* мјесту опредјељења
* пошиљаоцима
* примаоцима и слично

Информације које се уређују заједно са робом садрже податке о роби, о пошиљаоцу робе, о примаоцу робе и о власнику робе.

Информације које се крећу испред робних токова најављују приспјеће робе и омогућавају припремну дјелатност везану за њено преузимање.

А) Ток информација предузећа – представништва

За ово се користи велики електронски рачунар, који је повезан са предсавништвима и бироима.

На њима се могу преносити следеће информације:

* потврде поруџбине
* измјене утврђених термина
* подаци о датуму отпреме из фабрике, броју камиона, жељезничких кола, контејенра и друго
* рачуни

Б) Ток информација пошиљаоца – шпедитер

Помоћу електронских рачунара шпедитер на вријеме добија све информације потребне за процес транспорта и информације о документацији.

У поморксој луци то су следећи подаци:

* датум и мјесто утовара брода
* возарина за превоз у поморском саобраћају
* име брода и превозиоца у поморском саобраћају
* вријеме доласка брода
* разне измјене

У ваздушном саобраћају подаци су:

* рачун за превоз у ваздушном саобраћају
* број лета
* дан поласка и доласка, вријеме доласка авиона
* аеродром на који долази и друго.